Diari Oficial de la Generalitat Valenciana


Sumari del DOGV 3090, del 01-10-1997 (1997/10649)

ACORD de 30 de juliol de 1997, del Govern Valencià, pel qual s'autoritzen determinades transferències de crèdit en el programa 442.50 «Qualitat Ambiental» per import de 13.747.105 pessetes i ajustaments en els annexos de transferències corrents i de capital d'aquest programa que impliquen la inclusió d'una nova línia de subvenció i la supressió d'una altra en l'annex de transferències de capital.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10754


Organisme emissor
:   Conselleria d'Economia, Hisenda i Administració Pública

Tipus de document
:   Acord

3228 ACORD de 30 de juliol de 1997, del Govern Valencià, pel qual s'autoritzen determinades transferències de crèdit en el programa 442.50 «Qualitat Ambiental» per import de 25.830.514 pessetes i ajustaments en els annexos de transferències corrents i de capital d'aquest programa que impliquen la inclusió d'una nova línia de subvenció i la supressió d'una altra en l'annex de transferències de capital. [97/X10436]
  
El Govern Valencià, en la reunió del dia 30 de juliol de 1997, adoptà l'acord següent:
  
Per tal de donar cobertura a noves actuacions que s'han previst realitzar a càrrec del programa 442.50 «Qualitat Ambiental» i a obligacions procedents de compromisos comptabilitzats en l'exercici 1996 i no incorporats al present exercici, la Conselleria de Medi Ambient ha proposat determinades transferències de crèdits des dels capítols II i VII al capítol IV, i ajustaments interns en l'annex de transferències de capital d'aquest programa. Aquestes modificacions suposen:
  
- Transferir 91.186.086 i 52.781.183 pessetes dels capítols II «Despeses de funcionament» i VII «Transferències de capital», respectivament, al capítol IV «Transferències corrents», per tal de:
  
a) Reobrir la línia 1336 «Ajudes formació en qualitat ambiental», per al pagament de compromisos de l'exercici 1996.
  
b) Incrementar en 9.628.000 pessetes la dotació de la línia 1372 «Formació assessorament en tractament d'aigües», la dotació actual de la qual dóna cobertura al conveni amb AIMNE, per afrontar compromisos corresponents al conveni subscrit en 1996 amb aquesta mateixa entitat i per a la mateixa finalitat.
  
c) Incrementar de 9,3 a 30 milions la dotació de la línia 275, destinada a concedir ajuda a la gestió de residus, per considerar aquestes ajudes d'interès preferencial.
  
- Ajustaments en l'annex de transferències de capital derivats, tant de la transferència al capítol IV, com de la inclusió d'una nova línia per a subvencionar la gestió de residus plàstics d'hivernacles, destinada a cooperatives agràries, i que suposen la supressió de la línia 2136 «Ajudes adquisició sistemes de mesura de sorolls», dotada inicialment amb 30 milions de pessetes.
  
Per tot això, en virtut del que disposen els articles 18 i 19 de la Llei 4/1996, de 30 de desembre, de Pressupostos de la Generalitat Valenciana per a 1997, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar una minoració dels crèdits i per l'import detallats a continuació:
  
Aplicació Import
  
97.88.914.12.4 58.058.778
  
33.79.890.02.7 79.797.944
  
Total minoració crèdits 65.467.213
  
Segon
  
Autoritzar un augment de crèdit en l'aplicació 48.37.993.23.3 per import de 96.990.540 pessetes.
  
Tercer
  
Autoritzar els ajustaments següents en l'annex de transferències de capital del programa 442.50 «Qualitat Ambiental»:
  
a) Supressió de la línia de subvenció genèrica 2.136 «Ajudes adquisició sistemes de mesura soroll ambiental», dotada inicialment amb 81.151.888 de pessetes.
  
b) Inclusió d'una nova línia de subvenció amb les dades descriptives següents:
  
Denominació: Subvencions per a la gestió de residus plàstics d'hivernacles.
  
Import: 90.554.293 pessetes.
  
Beneficiàries: Cooperatives agràries.
  
Normativa reguladora: Ordre Conselleria.
  
Descripció i finalitats: Subvencionar les inversions en màquines embaladores projectades per a l'adequada gestió dels plàstics d'hivernacle.
  
Tipus: Genèrica.
  
Fons propis: 31.231.860 pessetes.
  
Quart
  
Autoritzar els ajustaments següents en l'annex de transferències corrents del programa 442.50 «Qualitat Ambiental»:
  
a) Reobertura, per al pagament de compromisos de l'exercici 1996 per import de 546.000 pessetes, de la línia 1336 «Ajudes formació en qualitat ambiental», amb les mateixes dades descriptives que figuraren en aquest exercici.
  
b) Incrementar en 9.628.000 pessetes la dotació de la línia nominativa per conveni amb AIMNE, 1372 «Formació i assessorament en tractament d'aigües».
  
c) Incrementar en 11.473.097 pessetes la dotació de la línia genèrica 275 «Ajudes a la gestió de residus».
  
Les anualitats d'aquestes queden modificades d'acord amb el detall següent:
  
València, 30 de juliol de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO